text: हरियाणा के मुख्यमंत्री मनोहर लाल ने स्टूडेंट पुलिस कैडेट कार्यक्रम को समाज निर्माण की दिशा में मील का पत्थर बताते हुए कहा कि इस कार्यक्रम में अपनी भागीदारी सुनिश्चित करने वाले कैडेट्स को भविष्य में हरियाणा पुलिस में होने वाली भर्ती में वरीयता दी जाएगी। इन कैडेट्स के आने से पुलिस विभाग के काम की गुणवत्ता का स्तर पहले की अपेक्षा बढ़ेगा। उन्होंने कहा कि इस कार्यक्रम से विद्यार्थियों मे अनुशासन व समाज के प्रति संवेदनशीलता का भाव पैदा होगा जिससे उनमें समाज की समस्याओं को दूर करने का भाव जागेगा। यह भाव समाज को नई दिशा प्रदान करेगा।